ვილჰელმ ტემპელი

ერნსტ ვილჰელმ ლებერეხტ ტემპელი (გერმ. Ernst Wilhelm Leberecht Tempel; დ. 4 ქირსეთუთა, 1821, ნიდერკუნერსდორფი, საქსონია — ღ. 16 მელახი, 1889, არჩეტრი, იტალიაშ ომაფე) — გერმანალი ასტრონომი. 

+ ასტეროიდეფი (5), ნამუეფსჷთ ვილჰელმ ტემპელიქ მიოგორუ ასტეროიდიშ ჯოხოდვალა  ძირაფაშ თარიღი 64 ანგელინა  4 მელახი, 1861 65 კიბელე  8 მელახი, 1861 74 გალათეა  29 მარაშინათუთა, 1862 81 ტერფსიქორა  30 ეკენია, 1864 97 კლოტო  17 ფურთუთა, 1868

ტემპელიქ დებადჷ ნიდერკუნერსდორფის, საქსონიას. საფრანგეთ-პრუსიაშ ლჷმაშ დოჭყაფაშახ მარსელს მუშენდჷ, უკულ იტალიაშა გინილჷ. მუში მენცარული კარიერაშ გოძვენას, ტემპელიქ მიოგორუ 21 კომეტას დო 5 ასტეროიდის. თიში ჯოხონობაშ რე კომეტეფი: 55P/ტემპელ-ტუტლი, ტემპელი 1, 10P/ტემპელი დო 11P/ტემპელ–სვიფტი–LINEAR. თაშნეშე, ტემპელიშ ჯოხონობაშ რე ართ-ართი კრატერი თუთას დო ართი ასტეროიდი. 

ვილჰელმ ტემპელიქ 1861 წანას მიპალუ ლალანდიშ პრემია დო 1880 წანას ვალზიშ პრემია.

რესურსეფი ინტერნეტის
 ვილჰელმ ტემპელიშ ბიოგრაფია კათოლიკური ენციკლოპედიას

კატეგორია:გერმანალეფი
კატეგორია:გერმანალი ასტრონომეფი